
Fracturarea hidraulică și pericolul apariţiei cancerului la copii 


America a cucerit piaţa gazelor din Europa, dar despre preţul plătit pentru 
această victorie nu prea vorbește nimeni. Tăcerea maschează doar frica de a 
dezvolta un subiect teribil — cel al legăturii dintre fracturarea hidraulică și 
pericolul apariţiei cancerului la copii. 


Cele mai noi studii în domeniu confirmă legătura dintre producția de gaze de șist (gazele 
obţinute prin fracturare hidraulică) și sănătate. Se vorbește inclusiv despre un risc mai 
mare de limfom în rândul copiilor care locuiesc în apropierea sondelor de fracturare. 


Azi, când ne îndreptăm spre al doilea an de conflict armat în Ucraina, se vede cu ochiul 
liber cine a câștigat „minirăzboiul” fratricid; SUA aproape și-au triplat exporturile de 
arme, descoperind pieţe noi, la care nu se așteptau, iar Rusia este îngenuncheată (a 
pierdut Europa, principalul partener economic, și acum trebuie să joace după cum îi cântă 
China și India, cumpărători care joacă tare și au toate atuurile). 


Europa? Europa este subjugată economic și militar, nu mai are nicio independenţă, face 
doar ce-i cere Washingtonul, altfel... Altfel, CNN-ul inundă televizoarele cu imagini cu 
teribilele bombardamente rusești din Ucraina, alimentând frica și spaima pe „Bătrânul 
continent”. 


America a ajuns în ipostaza de a controla lumea graţie unei politici atent implementate. 
Iar aici un rol major l-a jucat fracturarea hidraulică. Acest boom a dat țării energie ieftină 
și sigură, dar la efecte nu s-a uitat nimeni. Fracturarea hidraulică a aruncat în atmosferă 
gaze cu efect de seră care distrug clima. Şi dovezile se înmulțesc, acum vorbim și despre 
grave prejudicii aduse sănătății oamenilor care locuiesc în apropierea acestor sonde. Este 
acesta prețul pe care suntem dispuși să-l plătim pentru a avea gaz ieftin? SUA practică 
„frackingul” la ea în ţară de ani buni, dar în România, cel puţin la nivel oficial, nu se 
extrag gaze de șist prin acest procedeu. La nivel oficial, însă cutremurele din Gorj nici 
până azi n-au primit o explicație care să poată fi acceptată. 


Cele mai noi studii publicate pe acest subiect (autorii sunt specialiști în domeniul sănătăţii 
publice de la Universitatea din Pittsburgh) au găsit legături între fracturarea hidraulică și 
riscul apariției unor probleme grave de sănătate: 


e Primul (și, poate, cel mai alarmant studiu) a constatat că copiii care trăiesc la o 
distanță de numai o milă (1,6 km) de o sondă de fracturare hidraulică prezintă un risc 
semnificativ mai mare de a dezvolta un limfom de cancer decât copiii care trăiesc la o 
distanță de cinci mile (8 km); 


e Al doilea studiu a sugerat că există o legătură între exploatarea sondei de gaze de șist 
și luarea în greutate a bebelușilor; 


e În fine, ultimul studiu leagă apropierea de o sondă cu fracturare hidraulică de 
dezvoltarea astmului. 


Primul efect reprezintă un pericol, în timp ce celelalte două pot fi probleme de sănătate 
apărute pe tot parcursul vieții. 


Lucrarea specialiștilor de la Pittsburg University completează o lungă listă de descoperiri 
similare, inclusiv o teză elaborată în 2022 de Yale University și care sugera că nou- 
născuții și copiii care trăiesc în apropierea sondelor unde se fac fracturări hidraulice 
prezintă un risc mai mare de a face leucemie. 


Potrivit Concerned Health Professionals of New York, un ONG care păstrează o bază de 
date cu fiecare studiu și raportează problemele cauzate de „fracking”, în 2022 au fost 
2.239 de astfel de situații grave apărute. Studiile arată că, în SUA, aproape 18 milioane 
de americani care trăiesc nu departe de o sondă de fracturare hidraulică sunt expuși unui 
risc crescut nu numai de cancer și astm, ci și de boli cardiace și respiratorii, sarcini 
periculoase, boli de piele și probleme de sănătate mintală. Și, așa cum se întâmplă 
întotdeauna cu riscurile legate de combustibilii fosili, cele mai grave efecte ale „fracking- 
ului” cad în special asupra copiilor și a femeilor însărcinate. 


Despre poluarea aerului și a apei, nici nu mai pomenim. La fel cum este știut deja că 
fracturarea hidraulică provoacă seisme în zonele în care sunt sonde pentru extracția 
gazelor de șist. 

România a experimentat recent în Gorj o serie de cutremure neobișnuite pentru această 
regiune a ţării. Pe la colţuri, mulți vorbesc despre activitatea sondelor din Oltenia, însă 


oficial subiectul este unul tabu, blocat dezbaterii publice și oricăror investigaţii. 


Și când te gândești că America mai are un „cadou” promis României - mini-centrale 
nucleare -, mai că-ți dau lacrimile de atâta generozitate! 

